A magyar induló 2013-ban ByeAlex lett, "Kedvesem" című dalának a Zoohacker-féle remix változatával. A Dal döntőjének a végső szakaszába ByeAlexen kívül még három előadó jutott be a zsűri által: Radics Gigi, "Úgy fáj" című dalával, Kállay-Saunders András a "My Baby"vel, illetve Vastag Tamás és a "Holnaptól" című dal. Magyarország ismét bejutott döntőbe, ezúttal a nyolcadik helyen 66 ponttal. A döntőben a szavazás során 84 pontot szerzett, mellyel a minden várakozást felülmúló tizedik helyen végzett. Németország jutalmazta maximális, 12 ponttal az előadását.